 చెన్నై, ఏప్రిల్ 18 (ఆంధ్రజ్యోతి): ‘‘ఇద్దరూ కలిసిపోయి హాయిగా ఉండండి. మా ఉద్దేశం మీకు ఇప్పటికే అర్థమై ఉంటుంది’’ అని పన్నీరు సెల్వం, ఎడప్పాడి వర్గాలకు చెందిన నేతలతో బీజేపీ జాతీయ అధ్యక్షుడు అమిత్ షా వ్యాఖ్యానించినట్లు తెలిసింది. అన్నాడీఎంకే గుర్తు ‘రెండాకులు’ కూడా మీకే వచ్చేలా చేస్తామని హామీ ఇచ్చినట్లు సమాచారం. బీజేపీ కనుసన్నల్లోనే తమిళనాడు రాజకీయాలు సాగుతున్నాయన్న అనుమానాలను నిజం చేస్తూ ఎడప్పాడి వర్గానికి చెందిన నేత, లోక్సభ డిప్యూటీ స్పీకర్ తంబిదురై, సెల్వం వర్గానికి చెందిన రాజ్యసభ సభ్యుడు మైత్రేయన్ మంగళవారం ఢిల్లీలో అమిత షాతో వేర్వేరుగా భేటీ అయ్యారు. ఈ సందర్భంగా, శశికళ, దినకరన్ గురించి ప్రస్తావించకుండానే అమిత్ షా ఈ వ్యాఖ్యలు చేసినట్లు సమాచారం. ఇద్దరూ కలిసి వస్తే భవిష్యత్తులో కలిసి పని చేసేందుకు కూడా తమకు అభ్యంతరం లేదని ఆయన స్పష్టంగా చెప్పినట్లు తెలిసింది. పార్టీ గుర్తును పునరుద్ధారించడంతోపాటు కేంద్ర మంత్రివర్గ విస్తరణలో ఓ మంత్రి పదవి, రెండు సహాయ మంత్రి పదవులు కూడా ఇస్తామని హామీ ఇచ్చినట్లు తెలిసింది. అయితే, రాష్ట్రపతి ఎన్నికల్లో తమకు మద్దతు ఇవ్వాలని, 2019 లోక్సభ ఎన్నికల్లో అన్నాడీఎంకే-బీజేపీ చెరి సగం స్థానాల్లో పోటీ చేయాలని, ఇందుకు సుముఖంగా ఉంటే తామూ అన్నాడీఎంకే ప్రభుత్వానికి అన్ని విధాలుగా సహకరిస్తామని అమిత్ షా స్పష్టం చేసినట్లు తెలిసింది. షా ‘ఆశీర్వాదం’తో అన్నాడీఎంకేలో సంక్షోభం ముగుస్తున్నట్లేనని ఆ పార్టీ వర్గాలు భావిస్తున్నాయి. కాగా బీజేపీలో చేరేందుకు తమిళనాడులో చాలామంది తమతో సంప్రదింపులు జరుపుతున్నారని ఆ పార్టీ తమిళనాడు ఇన్చార్జి మురళీధర్ రావు అన్నారు.
 chennai, epril 18 (aandhrajyoti): ‘‘iddaruu kalisipoyi haayigaa undandi. maa uddesam meeku ippatike arthamai untundi’’ ani panneeru selvam, edappadi vargaalaku chendina nethalatho bgfa jaateeya adhyakshudu amit shaa vyaakhyaaninchinatlu telisindi. annadienke gurtu ‘rendaakulu’ kuudaa meeke vachela chestamani haami ichinatlu samacharam. bgfa kanusannallone tamilanadu rajakeeyaalu saagutunnaayanna anumaanaalanu nijam chestu edappadi vargaaniki chendina netha, loksabha deputy speaker tambidurai, selvam vargaaniki chendina rajyasabha sabhyudu maitreyan mangalavaaram dhilleelo amita shaato ververugaa bheti ayyaru. ee sandarbhamgaa, sasikala, dinakaran gurinchi prastaavinchakundaane amit shaa ee vyaakhyalu chesinatlu samacharam. iddaruu kalisi vaste bhavishyattulo kalisi pani chesenduku kuudaa tamaku abhyantaram ledani aayana spashtamgaa cheppinatlu telisindi. party gurtunu punaruddhaarinchadamthopaa kendra mantrivarga vistaranalo oo mantri padavi, rendu sahaya mantri padavulu kuudaa istamani haami ichinatlu telisindi. ayithe, rashtrapati ennikallo tamaku maddatu ivvaalani, 2019 loksabha ennikallo annadienke-bgfa cheri sagam sthaanaallo poty cheyalani, induku sumukhamgaa unte taamuu annadienke prabhutvaaniki anni vidhaalugaa sahakaristaamani amit shaa spashtam chesinatlu telisindi. shaa ‘aasiirvaadam’thoo annadienkelo sankshobham mugustunnatlenani aa party vargaalu bhaavistunnaayi. kaga beejeepeelo cherenduku tamilanaadulo chaalaamandi tamatho sampradimpulu jaruputunnaarani aa party tamilanadu incharji muralidhar raavu annaru.